[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |

Βρυξέλλες, 4.2.2008

COM(2008) 63 τελικό

ΕΝΔΙΑΜΕΣΗ ΕΚΘΕΣΗ ΤΗΣ ΕΠΙΤΡΟΠΗΣ ΠΡΟΣ ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ

Σχετικά με την πρόοδο της Βουλγαρίας στο πλαίσιο του μηχανισμού συνεργασίας και ελέγχου

ΕΝΔΙΑΜΕΣΗ ΕΚΘΕΣΗ ΤΗΣ ΕΠΙΤΡΟΠΗΣ ΠΡΟΣ ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ

Σχετικά με την πρόοδο της Βουλγαρίας στο πλαίσιο του μηχανισμού συνεργασίας και ελέγχου

Εισαγωγή

Κατά την είσοδο της Βουλγαρίας στην ΕΕ, την 1η Ιανουαρίου 2007, συστάθηκε ένας μηχανισμός συνεργασίας και ελέγχου (ΜΣΕ) [1] για να βοηθήσει τη Βουλγαρία να αποκαταστήσει ελλείψεις στον τομέα της μεταρρύθμισης του δικαστικού συστήματος και της καταπολέμησης της διαφθοράς και του οργανωμένου εγκλήματος και να παρακολουθεί την πρόοδο που σημειώνεται σε αυτούς τους τομείς.

Πρόκειται για τη δεύτερη έκθεση που υποβάλλει η Επιτροπή στο πλαίσιο του μηχανισμού συνεργασίας και ελέγχου [2]. Το εξάμηνο που μεσολάβησε από την πρώτη έκθεση θεωρείται πολύ σύντομο διάστημα ώστε να επιτρέψει στη Βουλγαρία να αποκαταστήσει τις ελλείψεις και στην Επιτροπή να επανεξετάσει την αξιολόγηση που πραγματοποίησε τον περασμένο Ιούνιο. Συνεπώς, η έκθεση παρουσιάζει την επικαιροποίηση της προόδου χωρίς να προβαίνει σε αξιολόγηση των αποτελεσμάτων που επιτεύχθηκαν σε κάθε στόχο αναφοράς. Εξάλλου, η παρούσα ενδιάμεση έκθεση περιλαμβάνει επισκόπηση της συνδρομής που χορηγήθηκε στη Βουλγαρία στους οικείους τομείς για τους στόχους αναφοράς, σκοπός της οποίας είναι ο εντοπισμός πιθανών κενών στη βοήθεια και η παροχή ενός πλήρους φάσματος σχετικής στήριξης στη Βουλγαρία.

Δικαστική μεταρρύθμιση και καταπολέμηση της διαφθοράς και του οργανωμένου εγκλήματος: τρέχουσα κατάσταση

Ενέργειες σε συνέχεια της επανεξέτασης του Ιουνίου 2007: το σχέδιο δράσης

Μετά την τελευταία έκθεση της Επιτροπής, τον Ιούνιο του 2007, οικοδομήθηκε στενός και διαρκής διάλογος με τις βουλγαρικές αρχές στις Βρυξέλλες και τη Σόφια. Η Βουλγαρία ενημέρωνε διεξοδικά την Επιτροπή σε τακτική βάση σχετικά με την επικρατούσα κατάσταση.

Οι βουλγαρικές αρχές ακολούθησαν την υπόδειξη της Επιτροπής να καταρτίσουν σχέδιο δράσης για τον τρόπο με τον οποίο προτίθεται η Βουλγαρία να ανταποκριθεί στους στόχους αναφοράς. Η Επιτροπή παρέσχε συνδρομή στη Βουλγαρία με τη μορφή μεθοδολογικής αξιολόγησης του σχεδίου δράσης. Εν συνεχεία, τον Οκτώβριο του 2007, μετά τις διαβουλεύσεις με τους ενδιαφερόμενους, η βουλγαρική κυβέρνηση επικύρωσε εμπεριστατωμένo σχέδιο δράσης τo οποίo υπέβαλε στην Επιτροπή[3]. Η έγκαιρη κατάρτιση και έγκριση του σχεδίου δράσης, η οποία απαίτησε συντονισμένη προσπάθεια και κινητοποίηση σημαντικών πόρων σε μικρό χρονικό διάστημα, εκφράζει τη σοβαρή δέσμευση των βουλγαρικών αρχών.

Παρακολούθηση της προόδου

Στόχος αναφοράς 1: Να εγκριθούν τροποποιήσεις του Συντάγματος που αίρουν κάθε ασάφεια σχετικά με την ανεξαρτησία και την υποχρέωση λογοδοσίας του δικαστικού συστήματος

- Οι τροποποιήσεις του Συντάγματος της Βουλγαρίας πρέπει να εγκρίνονται από την Εθνική Συνέλευση

- Η Εθνική Συνέλευση πρέπει να επιφέρει τις απαιτούμενες τροποποιήσεις στον νόμο για το δικαστικό σύστημα

- Η Επιθεώρηση πρέπει να συσταθεί και να τεθεί σε λειτουργία, και τα πρώτα αποτελέσματά της πρέπει να δημοσιευθούν και να αξιολογηθούν

Οι αναγκαίες συνταγματικές τροποποιήσεις εγκρίθηκαν τον Φεβρουάριο του 2007. Ο νέος νόμος περί δικαστικού συστήματος εγκρίθηκε τον Ιούλιο του 2007. Το Ανώτατο Δικαστικό Συμβούλιο συγκροτήθηκε και άρχισε ήδη να λειτουργεί μετά την εκλογή των κοινοβουλευτικών και των δικαστικών μελών του. Ο προϊστάμενος της Επιθεώρησης και 8 από τους 10 επιθεωρητές του Ανώτατου Δικαστικού Συμβουλίου εξελέγησαν από το Κοινοβούλιο στις 19 Δεκεμβρίου 2007. Αναμένεται ότι η Επιθεώρηση θα αρχίσει να λειτουργεί κατά το πρώτο τρίμηνο του 2008.

Στόχος αναφοράς 2: Να εξασφαλιστούν διαφανέστερες και αποτελεσματικότερες δικαστικές διαδικασίες, με τη θέσπιση και την εφαρμογή νέου νόμου περί δικαστικού συστήματος και του νέου κώδικα πολιτικής δικονομίας. Να υποβάλλονται εκθέσεις για τον αντίκτυπο των νέων αυτών νόμων και των κωδίκων ποινικής και διοικητικής δικονομίας, ιδίως στο προδικαστικό στάδιο

- Να εγκριθεί ο νέος κώδικας ποινικής δικονομίας

- Να εγκριθεί ο νέος νόμος περί δικαστικού συστήματος που λαμβάνει υπόψη τις τροποποιήσεις του Συντάγματος και τις συστάσεις των εμπειρογνωμόνων ίσης εκπροσώπησης

- Να δημιουργηθεί σύστημα παρακολούθησης για όλους τους νέους κώδικες

- Να γίνεται σε τακτά χρονικά διαστήματα απολογισμός των συμπερασμάτων αυτής της διαδικασίας ελέγχου, ιδίως όσον αφορά το προδικαστικό στάδιο, την εκτέλεση των αποφάσεων και των ποινών

- Να τροποποιηθεί, ενδεχομένως, η νομοθεσία και οι σχετικοί κώδικες

Ο νέος κώδικας πολιτικής δικονομίας υιοθετήθηκε τον Ιούλιο του 2007 και θα αρχίσει να ισχύει τον Μάρτιο του 2008. Έχουν συγκροτηθεί ομάδες εργασίας για την κατάρτιση του οικείου παράγωγου δικαίου.

Ο νέος νόμος περί δικαστικού συστήματος εγκρίθηκε τον Ιούλιο του 2007. Θεσπίζει το Ανώτατο Δικαστικό Συμβούλιο ως μόνιμο σώμα και απαντά στις ανησυχίες εμπειρογνωμόνων κυρίως σχετικά με την κατάτμηση των αρμοδιοτήτων μεταξύ των επιθεωρήσεων του Ανωτάτου Δικαστικού Συμβουλίου και του Υπουργείου Δικαιοσύνης.

Τα πορίσματα των ομάδων εργασίας για την παρακολούθηση και την εφαρμογή του κώδικα διοικητικής δικονομίας και του κώδικα ποινικής δικονομίας δημοσιεύονται τακτικά στο Διαδίκτυο[4]. Δεν έχει ακόμη καταρτιστεί σύστημα παρακολούθησης για τον νέο κώδικα πολιτικής δικονομίας. Εξάλλου, οι βουλγαρικές αρχές επιθυμούν να αναπτύξουν και να δημιουργήσουν ένα νέο νόμο που θα διέπει ολόκληρη τη νομοθετική διαδικασία[5].

Οι επίσημοι περιορισμοί του βουλγαρικού κώδικα ποινικής δικονομίας στο προδικαστικό στάδιο παρεμποδίζουν τις ταχείες δικαστικές διαδικασίες οι οποίες, όπως αναφέρεται, οδηγούν σε συχνές παραπομπές από το δικαστήριο προς την εισαγγελία. Υποθέσεις εικαζόμενης διαφθοράς σε υψηλό επίπεδο και οργανωμένου εγκλήματος συνέχισαν να αποτελούν αντικείμενο συχνών παραπομπών και μεγάλων καθυστερήσεων για διαδικαστικούς λόγους[6]. Ο βουλγαρικός ποινικός κώδικας δεν κάνει επαρκή διάκριση μεταξύ διαφορετικών βαθμών αξιόποινων πράξεων και είναι αναχρονιστικός από διαρθρωτική άποψη.[7]

Η σύσταση της Υπηρεσίας Εθνικής Ασφάλειας στα τέλη του 2007 πυροδότησε συζήτηση σχετικά με την επέκταση των αρμοδιοτήτων των δικαστικών ανακριτικών αρχών ( sledovateli ) στις υποθέσεις διαφθοράς σε υψηλό επίπεδο και οργανωμένου εγκλήματος. Συνεχίζονται οι συζητήσεις για το αν θα πρέπει να τροποποιηθεί ο κώδικας ποινικής δικονομίας ώστε να εξουσιοδοτείται ο Γενικός Εισαγγελέας να διατάσσει, κατά περίπτωση, τη διενέργεια ανακρίσεων από τις δικαστικές ανακριτικές αρχές, εφόσον η υπόθεση είναι σύνθετη από άποψη αντικειμένου ή από νομική άποψη ή παρουσιάζει ιδιαίτερο δημόσιο ενδιαφέρον[8]. Κάθε αλλαγή στις αρμοδιότητες των δικαστικών ανακριτικών αρχών θα πρέπει να εξετάζεται με βάση τη δέσμευση της Βουλγαρίας να περιορίσει τις αρμοδιότητες των δικαστικών ανακριτικών αρχών που συμφωνήθηκε πριν από την ένταξή της.

Στόχος αναφοράς 3: Να συνεχιστεί η μεταρρύθμιση του δικαστικού συστήματος για την ενίσχυση του επαγγελματισμού, της ευθύνης και της αποτελεσματικότητας. Να αξιολογείται ο αντίκτυπος αυτής της μεταρρύθμισης και να δημοσιεύονται τα αποτελέσματα σε ετήσια βάση

- Να δημιουργηθεί διαφανής και πλήρως λειτουργούσα διαδικασία λήψης αποφάσεων στις πειθαρχικές έρευνες που διεξάγει η μελλοντική Επιθεώρηση με το Ανώτατο Δικαστικό Συμβούλιο

- Να διασφαλίζεται η πλήρης και συστηματική εφαρμογή του κώδικα δεοντολογίας για τους δικαστές, ιδίως όσον αφορά τις διαδικασίες εξέτασης, έρευνας και παύσης/δίωξης σε περίπτωση παραβιάσεων

- Να ελέγχεται η εφαρμογή του συστήματος διαγωνισμών για την πρόσληψη δικαστών και την αξιολόγηση του έργου τους

- Να δημοσιεύονται ετησίως τα συμπεράσματα που προκύπτουν από την αξιολόγηση της μεταρρύθμισης του δικαστικού συστήματος, ιδίως όσον αφορά τον τρόπο αντιμετώπισης των ειδικών προβλημάτων που συνδέονται με τον επαγγελματισμό, τη λογοδοσία και την αποτελεσματικότητα

- Να εφοδιαστούν οι εισαγγελικές υπηρεσίες με λογισμικό για την επεξεργασία των υποθέσεων με τυχαία επιλογή

- Να ενισχυθεί η κατάρτιση για τις επιπτώσεις αυτών των νέων νόμων

Πέραν των μέτρων που αναφέρονται στον στόχο αναφοράς 2, συγκροτήθηκε επιτροπή πειθαρχικών διαδικασιών στο πλαίσιο του ΑΔΣ, η οποία θα εφαρμόζει τον κώδικα δεοντολογίας για τους δικαστές. Το ίδρυμα δεν είναι ακόμη σε θέση να προσδιορίσει αποτελέσματα, ωστόσο οι πρώτες πειθαρχικές κυρώσεις που εφάρμοσε το ΑΔΣ με τη νέα του σύνθεση καταδεικνύουν αυστηρή πολιτική όσον αφορά τη δίωξη των παραβιάσεων.[9]

Η παρακολούθηση της αποτελεσματικότητας της δικαστικής διαδικασίας πάσχει από έλλειψη των σχετικών δεδομένων και της κατάλληλης ικανότητας που απαιτούνται για τη διενέργεια ποιοτικής ανάλυσης. Τα αξιόπιστα δεδομένα σχετικά με τη συνέχεια που επιφυλάσσεται στις υποθέσεις κατά το προδικαστικό και το δικαστικό στάδιο είναι ανεπαρκή. Τα δεδομένα που υποβλήθηκαν στη Επιτροπή για υποθέσεις διαφθοράς υψηλού επιπέδου και οργανωμένου εγκλήματος στο πλαίσιο των στόχων αναφοράς 4 και 6 δεν επιτρέπουν αξιολόγηση της απόδοσης του δικαστικού σώματος ή των ανακριτικών υπηρεσιών. Επιβάλλεται και επείγει να αναπτύξει η Βουλγαρία τις ικανότητές της στον τομέα της συγκέντρωσης και ταξινόμησης των δεδομένων. Από την άποψη αυτή, είναι σημαντική η ολοκλήρωση του ενοποιημένου συστήματος πληροφόρησης. Το σχέδιο δράσης για τον στόχο αναφοράς 3 προβλέπει ορισμένα συνεκτικά μέτρα για την παρακολούθηση της προόδου της μεταρρύθμισης του δικαστικού συστήματος και την εξασφάλιση της βιωσιμότητάς του. Στα μέτρα αυτά περιλαμβάνεται η δημοσίευση καταγγελιών για διορισμούς και διαγωνισμούς, καθώς και η δημοσίευση των αποτελεσμάτων των ελέγχων του Ανωτάτου Δικαστικού Συμβουλίου στις διαδικασίες προσλήψεων. Επίσης περιλαμβάνονται διάφορα μέτρα διαρκούς επιμόρφωσης των δικαστών.

Στόχος αναφοράς 4: Να διεξάγονται επίσημες και αμερόληπτες έρευνες για καταγγελίες διαφθοράς υψηλού επιπέδου και να υποβάλλονται σχετικές εκθέσεις. Να υποβάλλονται εκθέσεις για τις εσωτερικές επιθεωρήσεις δημόσιων οργανισμών και για τη δημοσιοποίηση των περιουσιακών στοιχείων των ανωτάτων δημοσίων υπαλλήλων

- Να έλθουν σε επαφή οι εμπειρογνώμονες των κρατών μελών για να παράσχουν συνδρομή και κατευθύνσεις, ώστε να βελτιωθεί η ποιότητα των ερευνών και να υποβληθούν εκθέσεις σχετικά με το θέμα αυτό

- Να εξασφαλιστεί η ορθολογική οργάνωση και ο συντονισμός του θεσμικού συνόλου των οργανισμών που είναι εξουσιοδοτημένοι να καταπολεμούν τη διαφθορά

- Να θεσπιστούν διοικητικές ρυθμίσεις για την προστασία των πληροφοριοδοτών

- Να εφαρμοστεί πλήρως η νομοθεσία για την ανεξαρτησία των επιθεωρήσεων στη δημόσια διοίκηση και να δοθεί πιο δραστικός χαρακτήρας στην ερευνητική αποστολή τους

- Να υποβληθεί έκθεση σχετικά με την εφαρμογή των μέτρων που λαμβάνονται για την αποτροπή και την καταπολέμηση της άσκησης πιέσεων στο πλαίσιο των ανακριτικών και διωκτικών μονάδων, ιδίως στην περίπτωση παύσης/απόλυσης/κίνησης ποινικής δίωξης κατά των οργάνων επιβολής του νόμου για τα οποία υπάρχουν υπόνοιες διαφθοράς

- Να διασφαλιστεί η δημιουργία αξιόπιστου μηχανισμού ελέγχου των δηλώσεων περιουσιακών στοιχείων και να προβλεφθούν αποτελεσματικές κυρώσεις στην περίπτωση ψευδών ή ανακριβών δηλώσεων

Η Βουλγαρία προέβη σε 51 απαγγελίες κατηγοριών, 20 τελεσίδικες καταδίκες και 7 αθωωτικές αποφάσεις για διαφθορά σε υψηλό επίπεδο κατά την περίοδο μεταξύ 1ης Ιουλίου και 31ης Οκτωβρίου 2007. Εντός του δικαστικού σώματος, κινήθηκαν 11 προδικαστικές διαδικασίες, αλλά δεν εκδόθηκαν καταδικαστικές αποφάσεις. Η Βουλγαρία αναφέρει, εξάλλου, σημαντικό αριθμό προγραμματισμένων και ad-hoc ελέγχων στην κεντρική διοίκηση και στο δικαστικό σώμα[10]. Δεν διατίθενται ποιοτικά στοιχεία για τις στρατηγικές επιθεώρησης, τις προτεραιότητες που τίθενται όσον αφορά τους ελέγχους και την εκτίμηση του κινδύνου. Κατέστη συνεπώς αδύνατη η αξιολόγηση της συμβολής των δραστηριοτήτων αυτών στον περιορισμό της διαφθοράς σε υψηλό επίπεδο στη Βουλγαρία.

Παρότι αναγνωρίζεται το γεγονός ότι καταβάλλονται περαιτέρω οργανωτικές προσπάθειες, δεν έχουν καταγραφεί συγκεκριμένα αποτελέσματα όσον αφορά τη βελτίωση της συνεργασίας μεταξύ των διαφόρων φορέων που είναι επιφορτισμένοι με την καταπολέμηση της διαφθοράς. Η επιτροπή καταπολέμησης της διαφθοράς μαζί με το συμβούλιο υπουργών θα καταρτίσουν μέχρι τον Φεβρουάριο του 2008 σχέδιο δράσης για την ενίσχυση της ικανότητας, την υλοποίηση κοινών δράσεων και τη βελτίωση της θεσμικής αλληλεπίδρασης.[11]

Δεν αναφέρεται καμία δραστηριότητα σχετικά με την προστασία των πληροφοριοδοτών. Το σχέδιο δράσης προβλέπει τη διοργάνωση στρογγυλής τράπεζας σχετικά με την εφαρμογή του υφιστάμενου νομικού πλαισίου για την προστασία των πληροφοριοδοτών, καθώς και τη διενέργεια εκστρατείας ευαισθητοποίησης τον Φεβρουάριο-Μάρτιο του 2008.

Στόχος αναφοράς 5: Να λαμβάνονται μέτρα για την πρόληψη και την καταπολέμηση της διαφθοράς, ιδίως στα σύνορα και στην τοπική αυτοδιοίκηση

- Να εφαρμόζονται πειθαρχικές κυρώσεις και πολιτική μηδενικής ανοχής, ιδίως στο πλαίσιο της κτηνιατρικής υπηρεσίας, της τελωνειακής διοίκησης, της εκτελεστικής υπηρεσίας, της διοίκησης οδικών μεταφορών και άλλων συναφών υπηρεσιών

- Να εγκατασταθούν συστήματα ηλεκτρονικών πληρωμών και συστήματος βάρδιας τυχαίας επιλογής των υπαλλήλων που διορίζονται στα σύνορα

- Να διεξάγονται λογιστικοί έλεγχοι και επαληθεύσεις κατά τακτά διαστήματα, να δημοσιεύονται τα συμπεράσματα και να εξασφαλίζεται η συνέχειά τους

- Να υποβάλλονται εκθέσεις για τις έρευνες ανεξήγητου πλουτισμού

Η λήψη προληπτικών μέτρων, η επιμόρφωση και η ένταξη βέλτιστων πρακτικών στις μόνιμες διαδικασίες, όπως το σύστημα μηχανογράφησης "ενιαίου δελτίου"[12], η αλλαγή βάρδιας με τυχαία επιλογή και η εναλλαγή μείωσαν τις δυνατότητες διαφθοράς μεταξύ των συνοριακών αστυνομικών και των τελωνειακών. Σφυγμομέτρηση που πραγματοποιήθηκε τον Αύγουστο του 2007 από την Dutch Royal Automobile Club επιβεβαιώνει αυτή τη θετική τάση. Η Βουλγαρία υπέβαλε έκθεση για τους ελέγχους, τις πειθαρχικές διαδικασίες και τις κυρώσεις στους κόλπους της συνοριακής αστυνομίας και των τελωνειακών. Η Επιτροπή δεν διαθέτει σχετικά με τις υποθέσεις και τις κυρώσεις επαρκείς πληροφορίες που θα της επέτρεπαν να καταλήξει σε συμπέρασμα στο παρόν στάδιο.[13]

Το σύστημα ηλεκτρονικής διακυβέρνησης και ένα σύστημα διαχείρισης σειράς προτεραιότητας καθιερώθηκαν στην τοπική αυτοδιοίκηση σε τρεις πιλοτικές περιφέρειες.

Στους κόλπους των τελωνειακών αρχών διενεργήθηκαν προληπτικοί έλεγχοι για ανεξήγητο πλουτισμό. Δεν υπάρχουν περισσότερες πληροφορίες για τις προσπάθειες που καταβάλλονται σε άλλους τομείς για τον εντοπισμό ανεξήγητου πλουτισμού. Θα πρέπει να διενεργηθούν προληπτικοί έλεγχοι βάσει εκτίμησης κινδύνου οι οποίοι θα καλύπτουν την τοπική αυτοδιοίκηση και άλλους ευαίσθητους τομείς.

Ανοχή εξακολουθεί να επιδεικνύεται όσον αφορά τα καταστήματα δασμολογικής ατέλειας στο βουλγαρικό έδαφος, στα εξωτερικά σύνορα με την Τουρκία και τη Σερβία, και τα πρατήρια βενζίνης δασμολογικής ατέλειας στο βουλγαρικό έδαφος, ο κύκλος εργασιών των οποίων σημείωσε σημαντική αύξηση το 2007. Τα καταστήματα αυτά αποτελούν κομβικό σημείο της τοπικής διαφθοράς και του οργανωμένου εγκλήματος.

Η Βουλγαρία αναφέρει ότι οι καταγγελίες για διαφθορά κατά τις τελευταίες τοπικές εκλογές οδήγησαν σε 13 προδικαστικές διαδικασίες μετά τις τροποποιήσεις του ποινικού κώδικα τον Οκτώβριο του 2007 με τις οποίες ποινικοποιείται η εξαγορά ψήφων.[14]

Στόχος αναφοράς 6: Να εφαρμοστεί στρατηγική για την πάταξη του οργανωμένου εγκλήματος, με επίκεντρο τη σοβαρή εγκληματικότητα, τη νομιμοποίηση εσόδων από παράνομες δραστηριότητες, καθώς και τη συστηματική κατάσχεση των περιουσιακών στοιχείων των εγκληματιών. Να υποβάλλονται εκθέσεις για τις νέες και τις τρέχουσες έρευνες, τις απαγγελίες κατηγοριών και τις καταδίκες στους ανωτέρω τομείς

- Να έλθουν σε επαφή οι εμπειρογνώμονες των κρατών μελών για να παράσχουν συνδρομή και κατευθύνσεις, ώστε να βελτιωθεί η ποιότητα των ερευνών και να υποβληθούν εκθέσεις σχετικά με το θέμα αυτό

- Να υποβληθεί σχέδιο δράσης για να τεθεί σε εφαρμογή η στρατηγική για την καταπολέμηση του οργανωμένου εγκλήματος και να εφαρμοστεί το σχέδιο αυτό με την υποβολή εκθέσεων σε τακτά διαστήματα

- Να εφαρμοστεί πλήρως η σχετική νομοθεσία στον τομέα της δήμευσης των περιουσιακών στοιχείων εγκληματικής προέλευσης

- Να υποβάλλονται εκθέσεις για τις νέες και τις τρέχουσες έρευνες, τις απαγγελίες κατηγοριών και τις καταδίκες στον τομέα αυτό, και να υποβάλλονται οι εν λόγω έρευνες, κατηγορίες και καταδίκες σε εσωτερικό έλεγχο

- Να δημοσιεύονται τα συμπεράσματα των ελέγχων αυτών

- Να εφαρμοστεί η νέα νομοθεσία για την καταπολέμηση της νομιμοποίησης εσόδων από παράνομες δραστηριότητες

Μεταξύ 1ης Ιουλίου και 31ης Δεκεμβρίου 2007, η Βουλγαρία κίνησε 48 προδικαστικές έρευνες για αδικήματα που αφορούν το οργανωμένο έγκλημα· παρέπεμψε στο δικαστήριο 21 απαγγελίες κατηγοριών και εξέδωσε 24 τελεσίδικες καταδικαστικές αποφάσεις. Παρότι αναγνωρίζεται ότι η τάση είναι θετική, δεν υπάρχει διαθέσιμη ποιοτική ανάλυση των στοιχείων αυτών όσον αφορά την αποτελεσματικότητα της δικαστικής διαδικασίας και τη φύση των καταδικαστικών αποφάσεων. Η ανάλυση από την Επιτροπή ενός δείγματος από εκδικασθείσες υποθέσεις που παρουσιάζουν μεγάλο ενδιαφέρον φανερώνει ότι από το 2000 έχει ολοκληρωθεί μόνο μία υπόθεση, ενώ οι μισές υποθέσεις εξακολουθούν να βρίσκονται στο στάδιο της ανάκρισης.[15]

Τον Δεκέμβριο του 2007, η κυβέρνηση δημιούργησε την Υπηρεσία Εθνικής Ασφάλειας [16] με στόχο τη βελτίωση των επιδόσεων της Βουλγαρίας στη δικαστική παρακολούθηση σοβαρών εγκλημάτων. Η υπηρεσία θα συγκροτηθεί με τη συγχώνευση της σημερινής Υπηρεσίας Εθνικής Ασφάλειας[17], της Υπηρεσίας Χρηματοοικονομικών Πληροφοριών[18] και της Στρατιωτικής Υπηρεσίας Αντιπληροφόρησης. Η Υπηρεσία Εθνικής Ασφάλειας θα υπάγεται άμεσα στο συμβούλιο υπουργών και θα διαθέτει ανεξάρτητη επιχειρησιακή ικανότητα. Σχεδιάστηκε έτσι ώστε να έχει πλήρη δικαιοδοσία να λαμβάνει εμπράκτως πρωτοβουλία κατά το προδικαστικό στάδιο. Κρίνεται, συνεπώς, σκόπιμη και η παράλληλη ενίσχυση του εισαγγελικού γραφείου. Υπολείπεται ακόμη να διατυπωθούν σαφώς στο παράγωγο δίκαιο και στις θεσμικές συμφωνίες συνεργασίας οι επακριβείς εξουσίες της υπηρεσίας και οι μηχανισμοί συντονισμού με άλλα αρμόδια όργανα στο πλαίσιο του Υπουργείου Εσωτερικών. Στο πλαίσιο αυτό, θα είναι σημαντικό να καθοριστούν οι υποθέσεις που θα εμπίπτουν στην αρμοδιότητα της υπηρεσίας και να διασφαλίζεται ότι θα μπορεί να διενεργεί ανεξάρτητες έρευνες και να καταθέτει στο δικαστήριο.

Στήριξη στο πλαίσιο του Μηχανισμού συνεργασίασ και ελέγχου

Σημαντική στήριξη χορηγήθηκε στη Βουλγαρία στον τομέα της δικαιοσύνης και των εσωτερικών υποθέσεων τόσο από κοινοτικά προγράμματα, όπως το Phare και η μεταβατική χρηματοπιστωτική διευκόλυνση, όσο και από κράτη μέλη.[19] Ο τομέας αυτός παραμένει ο πυρήνας της μεταενταξιακής στήριξης της ΕΕ: σχεδόν το ήμισυ του προϋπολογισμού της μεταβατικής χρηματοπιστωτικής διευκόλυνσης της ΕΕ για τη Βουλγαρία προορίζεται για τον τομέα αυτόν, συμπεριλαμβανομένου ειδικού κονδυλίου για σχέδια που στηρίζουν άμεσα την πρόοδο στο πλαίσιο των στόχων αναφοράς του μηχανισμού συνεργασίας και ελέγχου (ΜΣΕ).

Τα σχέδια που υλοποιήθηκαν στον χώρο της δικαιοσύνης και των εσωτερικών υποθέσεων καλύπτουν όλο το φάσμα των στόχων αναφοράς. Λεπτομερέστερη ανάλυση των σχεδίων που εφαρμόστηκαν μετά το 2003[20] φανερώνει ότι ορισμένοι τομείς, όπως η δικαστική μεταρρύθμιση (ΣΑ 3) και η επιμόρφωση και ο εξοπλισμός της αστυνομίας και της συνοριακής αστυνομίας (ΣΑ 5) έχουν δεχθεί σημαντική συνδρομή και ενδεχομένως έχουν φθάσει σε κάποιο σημείο κορεσμού. Δεν κρίνεται ιδιαίτερα ικανοποιητική η βοήθεια που έχει χορηγηθεί για την καταπολέμηση της διαφθοράς σε υψηλό επίπεδο (ΣΑ 4) και την καταπολέμηση του οργανωμένου εγκλήματος (ΣΑ 6). Εξάλλου, δεν έχουν μέχρι σήμερα εκπονηθεί σχέδια για την πρόληψη της τοπικής διαφθοράς ή της διαφθοράς σε ευαίσθητους τομείς, όπως η εκπαίδευση και η υγειονομική περίθαλψη (ΣΑ 5).

Η χορηγηθείσα στήριξη είχε αντίκτυπο στην πρόοδο της Βουλγαρίας. Τομείς υψηλής έκθεσης σε διεθνή συνεργασία, όπως η μεταρρύθμιση του δικαστικού συστήματος και τα σύνορα εμφανίζουν μεγαλύτερη πρόοδο όσον αφορά την επίτευξη των στόχων αναφοράς σε σχέση με τομείς που έχουν λάβει μικρότερη συνδρομή.

Η μελλοντική βοήθεια θα πρέπει να εστιαστεί στη στήριξη για την καταπολέμηση της διαφθοράς και του οργανωμένου εγκλήματος. Θα πρέπει να πραγματεύεται άμεσα τις προτεραιότητες και τις ανάγκες που επισημαίνονται στο σχέδιο δράσης το οποίο εκπόνησε η Βουλγαρία. Σε γενικές γραμμές, θα πρέπει να προτιμηθούν μικρές, καλά στοχοθετημένες αποστολές βοήθειας που σέβονται την ικανότητα απορρόφησης των βουλγαρικών οργανισμών και επιτρέπουν πλήρη κυριότητα όσον αφορά την ολοκλήρωση των αποτελεσμάτων. Κρίνεται ενδεδειγμένη η ελεγχόμενη σταδιακή κατάργηση της στήριξης σε κορεσμένες περιοχές.

Η Βουλγαρία ενθαρρύνεται να χρησιμοποιήσει πλήρως τον σημαντικό προϋπολογισμό κοινοτικής συνδρομής που εξακολουθεί να είναι διαθέσιμος μέσω της μεταβατικής χρηματοπιστωτικής διευκόλυνσης και του TAIEX. Τα μεγαλύτερα σχέδια, η υλοποίηση των οποίων προγραμματίζεται να αρχίσει το 2008 στο πλαίσιο της μεταβατικής χρηματοπιστωτικής διευκόλυνσης και τα οποία δεν αναμένεται να αποδώσουν καρπούς νωρίτερα από 1-2 χρόνια, πρέπει να συμπληρωθούν με ευέλικτα και καλά στοχοθετημένα βραχυπρόθεσμα και μεσοπρόθεσμα σχέδια (μερική αδελφοποίηση).

Η Επιτροπή συμβουλεύει τα κράτη μέλη να εξετάσουν το ενδεχόμενο χορήγησης πιο άμεσης και έμπρακτης υποστήριξης προς τη Βουλγαρία με τη μορφή π.χ. διασυνοριακών ανακριτικών ομάδων, στήριξης σε προγράμματα προστασίας μαρτύρων, ανταλλαγής χρηματοοικονομικών πληροφοριών και μεθόδων, απόσπασης τεχνικών εμπειρογνωμόνων σε φορείς καταπολέμησης του οργανωμένου εγκλήματος και της διαφθοράς και σύναψης θεσμικών εταιρικών σχέσεων στον τομέα αυτόν. Στη συνέχεια θα μπορούσαν να αποτελέσουν προτεραιότητα προγράμματα ανταλλαγών και υποτροφίες με φορείς όπως η νέα Υπηρεσία Εθνικής Ασφάλειας, το Ανώτατο Δικαστικό Συμβούλιο και η Επιθεώρησή του ή οι ανακριτικές και εισαγγελικές υπηρεσίες που ασχολούνται με τη διαφθορά σε υψηλό επίπεδο και με το οργανωμένο έγκλημα.

Συμπέρασμα

Κατά το πρώτο έτος της ένταξής της, η Βουλγαρία συνέχισε να καταβάλλει προσπάθειες για τη διόρθωση των αδυναμιών, οι οποίες σε διαφορετική περίπτωση θα παρεμπόδιζαν την αποτελεσματική εφαρμογή των νόμων, πολιτικών και προγραμμάτων της ΕΕ. Σε βασικούς τομείς, όπως η καταπολέμηση της διαφθοράς υψηλού επιπέδου και του οργανωμένου εγκλήματος, δεν έχουν ακόμη καταδειχθεί πειστικά αποτελέσματα.

Η τεχνική επικαιροποίηση που παρέχεται στην παρούσα έκθεση δεν συνιστά εμπεριστατωμένη αξιολόγηση της προόδου που σημειώθηκε βάσει των στόχων αναφοράς· η επικρατούσα κατάσταση γεννά πάντως ανησυχίες που θα πρέπει να αντιμετωπιστούν πριν από τη διενέργεια της πλήρους αξιολόγησης της Επιτροπής τον Ιούνιο. Ενώ οι προσπάθειες της Βουλγαρίας, όσον αφορά τη μεταρρύθμιση του δικαστικού συστήματος (στόχοι αναφοράς 1-3) και την καταπολέμηση της διαφθοράς στα σύνορα της χώρας, εξακολουθούν να εμφανίζουν πρόοδο, θα πρέπει να ενισχυθούν οι ενέργειες για την καταπολέμηση της διαφθοράς στην τοπική αυτοδιοίκηση και σε ευαίσθητους τομείς, όπως η περίθαλψη και η εκπαίδευση (στόχος αναφοράς 5). Η Βουλγαρία θα πρέπει ιδίως να εντείνει τις προσπάθειες για την καταπολέμηση της διαφθοράς σε υψηλό επίπεδο (στόχος αναφοράς 4) και του οργανωμένου εγκλήματος (στόχος αναφοράς 6).

Η Επιτροπή αναγνωρίζει τη σημαντική προσπάθεια που καταβλήθηκε για την εκπόνηση ενός αξιόπιστου σχεδίου δράσης. Ωστόσο, το σχέδιο δράσης χρειάζεται συνοχή σε ορισμένα σημεία, ενώ θα πρέπει επίσης να καλυφθούν ορισμένα κενά. Ορισμένες δραστηριότητες πρέπει να επεξηγηθούν διεξοδικότερα, θα πρέπει να καθοριστούν προθεσμίες και να προσδιοριστούν σαφώς τα όργανα που θα αναλάβουν την πραγματοποίηση των διαφόρων ενεργειών.[21] Η Επιτροπή προτείνει τη διόρθωση του σχεδίου δράσης στα σημεία αυτά.

ANNEX

Overview of EU Assistance provided to Bulgaria in the area of Judicial Reform and the Fight against Corruption and Organised Crime [22]

Benchmarks 1 and 2: Independence and Accountability of the Judicial System; Transparency and Efficiency of the Judicial Process

Projects focusing on the revision and implementation of the Bulgarian judicial procedure codes and projects strengthening key institutions in the judicial system such as the Supreme Judicial Council and the Prosecution Office have been implemented. The application of procedural legislation will continue to be supported through the Transition Facility.

Phare 2004-2006:

- Strengthening the Bulgarian Judiciary – Implementation of the new penal procedures code; strengthening the interagency cooperation between public prosecutor’s office (PPO) and other concerning bodies in fighting organised crime and corruption (Oct 2006-Apr 2008: 878.600 EUR)

- Strengthening the Senior Judicial Council and improvement of magistrates' status (until Jul 2007: 1,2 MEUR)

- Remedy the Civil and Penal Procedures (ended early 2007: 1.2 MEUR)

Transition Facility 2007:

- Strengthening the uniform application of the new procedural legislation in Bulgaria (1,6 MEUR)

Main Bilateral Projects:

Consultations to national legislation and further training in criminal law, harmonization of European Law and various topics, e.g. legal aid (2007: 88.000 EUR) |

- Main Projects with a total budget of at least 4.8 MEUR

Benchmark 3: Judicial Reform

An important budget for investment into IT technology and for training and strategic advice on structural reform of the judiciary was made available. Substantial support has been given to the establishment of a witness protection system. Future projects continue training activities and strengthen court management. Bilateral projects focused on various aspects of judicial reform including training and capacity building.

Phare 2004-2006:

- Training of magistrates and administrative staff (1,2 MEUR)

- Judicial Cooperation in Penal and Civil Matters (until 09/2007; 1 MEUR)

- Support for the Establishment and Strengthening of a Witness Protection System (6.2 MEUR)

- Several Projects investing into Information Technology for the Judiciary and providing Technical Assistance (total approx. budget 43 MEUR)

Transition Facility 2007:

- Strengthening the public management of the judiciary and court administration (1,8 Mio EUR)

- Further steps towards a higher quality of training in the judiciary (780.000 EUR)

European Social Fund: Operational Plan 2007-2013 (Administrative Capacity):

The ESF will fund several projects on the improvement of professionalism, transparency and accountability of the Bulgarian judicial system for a total budget of 12 MEUR. Project objectives include monitoring of the Administrative Procedure Code; development of IT systems; development and capacity building of the administrative court system; development of the Unified Information System.

Bilateral Projects:

Consultation to national legislation and further training in administration of justice, administrative law and various topics: quality management workshops for judges and prosecutors (until Dec 2007: 38.000 EUR) |

Establishing European Union Law Documentation Centre for the Judiciary(Apr 2006-Mar 2008: 350.000 EUR) Strengthening the capacity of the Ombudsman of BG and the local public mediators to protect human rights, counteract corruption and promote good governance (Jan 2007-Dec2008: 350.000 EUR) Strengthening of institutional capacity of SIRENE bureau (in preparation: 325.000 EUR) Rendering of advice on strategic issues relating to the conceptual framework of the reforms of the structure of the Prosecutor’s Office of the Republic of Bulgaria (Jan-Sept 2007: 74.500 EUR) |

Continued Development of Judiciary Training Capacities (Mar-Nov 2007: 35.000 EUR) |

Better Legal Training for magistracy (Apr 2006-2008: 101,000 EUR) Prosecution Office Reform (Jun 2006-2008: 80,700 EUR) |

- Main Projects with a total budget of at least 65.4 MEUR

Benchmark 4: High-Level Corruption

Several successive EU projects on capacity building for the fight against corruption have been implemented since 2004. This support will continue through both Phare and the Transition Facility. A number of bilateral advisers are active in this area and individual missions and training courses have been carried out through bilateral funds.

Phare 2004-2006:

- Strengthening the Capacity of the Anti-Corruption Commission to Counteract Corruption in Public Administration and Judiciary and the relevant law enforcement bodies - Technical Assistance (several projects since 2004, total budget: 7.2 Mio EUR)

Transition Facility 2007:

- Civil Society Development in the area of anti-corruption fighting (1,15 Mio EUR)

- Elaboration and strengthening of the Human Resources Management System in the Ministry of Interior as a factor in the fight against corruption among its personnel (1,5 Mio EUR)

Main Projects with a total budget of at least 9.85 MEUR

Benchmark 5: Local Corruption / Corruption at Borders

The EU has heavily invested in Border Control and in improving the effectiveness of Bulgarian police since 2003. A number of bilateral projects have also reinforced institutional capacity in this area. However, no larger projects directly addressing prevention aspects of local corruption and corruption in vulnerable sectors such as education and healthcare have been implemented.

Phare 2003-2006:

- 11 large projects modernising Border Police equipment, implementing EU best-practice in border control and improving the operative capacity of border police have been implemented since 2003/2004. (total budget: approx. 90 MEUR)

- Several projects address the general modernisation of Bulgarian Police and the improvement of its efficiency (total budget: approx. 25 MEUR)

Bilateral Projects (examples):

Enhancing Anti-Corruption Practices within the Bulgarian Law Enforcement Agencies (Nov 2006 -Feb 2007) Border Justice (Aug 2006-Mar 2007: 125,000 EUR) |

- Main Projects with a total budget of at least 115 MEUR

Benchmark 6: Organised Crime

As yet, assistance for capacity-building of the key institutions responsible for the fight against organised crime has been relatively limited, except for important investment into Police. For the future an important budget for training and capacity development in this area has been foreseen. Bilateral projects focussed on a number of specific areas such as drugs trafficking, human trafficking or money laundering.

Phare 2004-2006:

- Modernising Bulgarian Police and Enhancing its efficiency (several projects since 2004, total budget: 16.46 MEUR)

- Further strengthening police investigation capacity (crime statistics, undercover operations and investigative techniques and forensics) (900,000 EUR)

- Improving of the Co-operation between the Financial Intelligence Agency and the Obligated Entities Enlisted by the Law on Measures against Money Laundering (150,000 EUR)

- Further Strengthening the Administrative Capacity of the Public Prosecutor’s Office for fighting money laundering, organized crime and corruption on the high levels with an accent on confiscation of property acquired by crime (155,000 EUR)

- Improvement of Forensic Capacity for the Inspection of Crime Scenes (Phare 2006: 1.6 MEUR)

Transition Facility 2007:

- Enhancement of the administrative capacity of the Police in counteraction to drug crimes at national and regional level (600.000 EUR)

- Enhancement of the Ministry of Interior's capacity to fight organised crime (1 Mio EUR)

- Enhancement of the capacity of the Bulgarian police through the introduction of EU models and methods for crime analysis (580.000 EUR)

- Further strengthening the administrative capacity of the Financial Supervision Commission (money-laundering) (450.000 EUR)

- Improving and extending the level of training in the field of countering organized crime for Bulgarian MoI (620.000 EUR)

- Further strengthening forensic capacity of the expert services of Ministry of Interior for collection and examination of material traces for crime scenes (525.000 EUR)

Bilateral Projects:

Illegal Migration (Nov 2007-Jun 2008: 24.000 EUR) |

“Development of a child-rights methodology to identify and support child victims of traffic” (Dec 2005-2007: 214.908 EUR) |

Raising the effectiveness of the Financial Intelligence Agency in monitoring of anti-money laundering and anti-terrorist financing compliance in entities of the non-financial sector (Jun-Nov 2007: 51.000 EUR) |

Explosives, Firearms, Ammunitions (Feb-Aug 2007: 39.500 EUR) Fight against money laundering Police cooperation programmes on (1)crime management (2) trafficking in human beings and illegal migration, (3) police and ethics |

Combating Money Laundering (Nov 2006-Jun 2007: 35,140 EUR) Murder Investigation – Building Capacity (Jul06-Mar 2007: 24,770 EUR) Identity Document Fraud Unit (Apr 2006-2007: 282,000 EUR) Improving anti-drugs intelligence capacity of BG Customs Agency (Nov 2006-Dec 2007: 105,000 EUR) |

- Main Projects with a total budget of at least 22.96 MEUR

[1] Απόφαση 2006/929/ΕΚ της Επιτροπής, της 13ης Δεκεμβρίου 2006, για τη θέσπιση μηχανισμού για τη συνεργασία και τον έλεγχο της προόδου στη Βουλγαρία όσον αφορά την επίτευξη των ειδικών στόχων αναφοράς στους τομείς της δικαστικής μεταρρύθμισης και της καταπολέμησης της διαφθοράς (ΕΕ L 354 της 14.12.2006, σ. 58).

[2] Η Επιτροπή υπέβαλε έκθεση για πρώτη φορά στις 27 Ιουνίου 2007 COM(2007)377 τελικό

[3] Το σχέδιο δράσης δημοσιεύεται στην ακόλουθη διεύθυνση : http://www.mvr.bg/en/EUIntegration/plan_BM_1_6_21_10_07_final.htm

[4] Οι εκθέσεις για τον κώδικα ποινικής δικονομίας (ΚΠΔ) δημοσιεύονται στους δικτυακούς τόπους του Υπουργείου Δικαιοσύνης και της Εισαγγελίας, ενώ οι εκθέσεις για τον κώδικα διοικητικής δικονομίας (ΚΔΔ) δημοσιεύονται στους δικτυακούς τόπους του Υπουργείου Δικαιοσύνης και του Ανώτατου Διοικητικού Δικαστηρίου.

[5] Σχέδιο δράσης, σημείο 2.10

[6] Στην πραγματικότητα, ένα πληροφοριακό στοιχείο που δεν ανακτήθηκε κατά την ποινική δίωξη από τις εξουσιοδοτημένες βουλγαρικές αρχές δεν μπορεί εκ του νόμου να θεωρείται αποδεικτικό στοιχείο. Δεν υπάρχουν επίσης μέσα για τη διατήρηση των δεδομένων που δεν θεωρήθηκαν αποδεικτικά στοιχεία. Μια τέτοια περιοριστική προσέγγιση ως προς τα αποδεικτικά στοιχεία που μπορούν να παρουσιαστούν στο δικαστήριο δυσχεραίνει το προδικαστικό στάδιο και μειώνει την αποτελεσματικότητα κατά την απονομή της δικαιοσύνης.

[7] Σύμφωνα με την άποψη διαφόρων ιδρυμάτων, όπως η γενική εισαγγελία και το Ανώτατο Δικαστικό Συμβούλιο, καθώς και ανεξάρτητων εμπειρογνωμόνων, η Βουλγαρία χρειάζεται εκσυγχρονισμό του ποινικού της κώδικα και αναθεώρηση του κώδικα ποινικής δικονομίας.

[8] Τροποποίηση του άρθρου 194 του κώδικα ποινικής δικονομίας

[9] Στις 13 Δεκεμβρίου 2007, το ΑΔΣ απάλλαξε από τα καθήκοντά τους ένα εισαγγελέα και ένα ανακριτή για διαφθορά. Και στις δύο υποθέσεις, το ΑΔΣ υιοθέτησε αυστηρή ερμηνεία της υπόθεσης και απέρριψε ενδεχόμενες δικονομικές "θεραπείες", όπως η εκπνοή της νόμιμης παραγραφής και ασυλίας που εξασφαλίζονται στους δικαστές πριν από τις τροποποιήσεις του Συντάγματος.

[10] Για την περίοδο Ιουλίου-Νοεμβρίου 2007, οι επιθεωρήσεις της κεντρικής διοίκησης διενήργησαν συνολικά 784 ελέγχους, εκ των οποίων οι 373 ήταν προγραμματισμένοι και οι 411 ad-hoc. Η επιθεώρηση της Τελωνειακής Υπηρεσίας πραγματοποίησε τους περισσότερους ελέγχους ad-hoc, συγκεκριμένα 90 . Οι επιθεωρήσεις έλαβαν συνολικά 214 σήματα για περιπτώσεις διαφθοράς. 73 πειθαρχικές διώξεις κινήθηκαν κατά διοικητικών υπαλλήλων. 54 υπάλληλοι απολύθηκαν. 5 υπάλληλοι παύθηκαν προσωρινά.. Οι δικογραφίες 30 υπαλλήλων διαβιβάστηκαν στην εισαγγελική υπηρεσία. 3 υπάλληλοι καταδικάστηκαν για διαφθορά και η ποινή τους τέθηκε σε ισχύ.

[11] Σχέδιο δράσης: στόχος αναφοράς 4, σημείο 1.2.

[12] Στα τέλη Δεκεμβρίου 2007 πέντε σημεία διέλευσης των συνόρων (επί συνόλου 11) έπρεπε να αρχίσουν να λειτουργούν βάσει της αρχής του “συστήματος ενιαίου δελτίου ”(μηχανογράφηση).

[13] Σύμφωνα με τα στοιχεία που παρείχε το Υπουργείο Εσωτερικών, η Τελωνειακή υπηρεσία διενεργούσε ελέγχους σε 86 τελωνειακούς υπαλλήλους συνεπεία των προγραμματισμένων ελέγχων για την περίοδο Ιουλίου-Νοεμβρίου 2007. Εξάλλου, μετά την αποστολή σήματος, ασκήθηκαν κατά το ίδιο διάστημα 12 πειθαρχικές διώξεις και επιβλήθηκαν πειθαρχικές κυρώσεις. Το ίδιο διάστημα, η συνοριακή αστυνομία διενήργησε 24 ελέγχους που οδήγησαν σε 10 απολύσεις, 8 μετατάξεις σε άλλες δραστηριότητες, 3 μεταθέσεις. Ολοκληρώθηκαν οι πειθαρχικές διώξεις κατά 5 ακόμη υπαλλήλων, οι οποίοι επρόκειτο να απολυθούν.

[14] Στις 28 Οκτωβρίου και στις 4 Νοεμβρίου, διεξήχθησαν στη Βουλγαρία τοπικές εκλογές. Οι αρχές έλαβαν 179 σήματα για εικαζόμενη εξαγορά ψήφων. Στις 22 Νοεμβρίου η εισαγγελία κίνησε 13 έρευνες. Οι περισσότερες έρευνες κινήθηκαν στο Πέρνικ, τη Βάρνα, τη Στάρα Ζαγκόρα και την Μπερκόβιτσα.

[15] Ελλείψει ποιοτικής ανάλυσης για τις δικαστικές ενέργειες που έπονται υποθέσεων οργανωμένου εγκλήματος, η Επιτροπή κοινοποίησε στη Βουλγαρία ένα αντιπροσωπευτικό δείγμα για συζήτηση, ένα κατάλογο γνωστών υποθέσεων που κατατέθηκαν μεταξύ των ετών 2000 και 2007. Η κατάσταση προόδου που έλαβε η Βουλγαρία στις 10 υποθέσεις που καταχωρίστηκαν ως το 2006 δείχνει ότι σε 3 υποθέσεις διαβιβάστηκαν απαγγελίες κατηγοριών και η εκδίκαση τους συνεχιζόταν, σε μία υπόθεση είχε προταθεί συμφωνία μεταξύ εισαγγελέα και εναγόμενου και επί του παρόντος επανεξετάζεται από το Ανώτατο Ακυρωτικό Δικαστήριο, σε μία υπόθεση τέθηκε νομίμως σε ισχύ συμφωνία μεταξύ εισαγγελέα και εναγόμενου, ενώ σε 5 άλλες υποθέσεις, μεταξύ των οποίων μια υπόθεση που κατατέθηκε το 2002 και άλλη που κατατέθηκε το 2003, οι έρευνες συνεχίζονται.

[16] Νόμος για την κρατική υπηρεσία "Εθνικής Ασφάλειας", Επίσημη Εφημερίδα της Βουλγαρίας αριθ. 109 της 20/12/07

[17] Υπηρεσία υπαγόμενη στο Υπουργείο Εσωτερικών για ειδικές και μυστικές έρευνες

[18] Η ενσωμάτωση της Υπηρεσίας Χρηματοοικονομικών Πληροφοριών στη νέα Υπηρεσία Εθνικής Ασφάλειας ενδέχεται να επηρεάσει τη θέση της βουλγαρικής υπηρεσίας χρηματοοικονομικών πληροφοριών εντός του δικτύου των ευρωπαϊκών μονάδων χρηματοοικονομικών πληροφοριών (FIU) (ομάδα Egmont) και απαιτείται συντονισμός με τους ομόλογους φορείς.

[19] Μόνο το πρόγραμμα PHARE έχει από το 2004 διαθέσει στη Βουλγαρία άνω των 182 εκατ. ευρώ για τη δικαιοσύνη και τις εσωτερικές υποθέσεις. Η μεταβατική χρηματοπιστωτική διευκόλυνση θα τεθεί σε εφαρμογή ως το 2010. Στο πλαίσιο των διαρθρωτικών ταμείων, δίδεται ιδιαίτερη προσοχή και υποστήριξη για την εγκαθίδρυση χρηστής και διαφανούς οικονομικής διαχείρισης των κοινοτικών κονδυλίων, διαδικασία η οποία συνδέεται με την καταπολέμηση της διαφθοράς. Θα παρασχεθεί τεχνική συνδρομή για την παρακολούθηση, την αξιολόγηση και τον έλεγχο του έργου, καθώς και για την ανάπτυξη ενός αποτελεσματικού Ενιαίου Πληροφορικού Συστήματος Διαχείρισης ικανού να παρέχει επίσης διαφανείς πληροφορίες σχετικά με τις παρεμβάσεις του Ταμείου και τις απορροφήσεις των κονδυλίων. Κατά την άσκηση αξιολόγησης της συμμόρφωσης, οι ελεγκτές της ΕΕ θα εξετάσουν τα συστήματα που έχουν δημιουργηθεί στη Βουλγαρία, καθώς και την ετοιμότητα για καταπολέμηση της απάτης και της διαφθοράς. Το TAIEX οργάνωσε σημαντικό αριθμό δραστηριοτήτων στη Βουλγαρία στον τομέα της δικαιοσύνης και των εσωτερικών υποθέσεων και εξακολουθεί να διαθέτει προϋπολογισμό για μελλοντικές δραστηριότητες.

[20] Για να εντοπιστούν πιθανά κενά όσον αφορά τη βοήθεια και για να διασφαλιστεί ότι διατίθεται ένα πλήρες φάσμα στήριξης, η σχετική κοινοτική και διμερής συνδρομή που έχει χορηγηθεί στη Βουλγαρία από το 2003 συνοψίζεται σε κατάλογο συνημμένο στην παρούσα έκθεση. Ο κατάλογος καταρτίστηκε βάσει πληροφοριακών στοιχείων που είχε στη διάθεσή της η Επιτροπή και βάσει στοιχείων που γνωστοποίησαν τα κράτη μέλη. Δεν στάθηκε δυνατή η καταγραφή όλων των δεδομένων για επιμέρους σχέδια και προτιμήθηκαν τα σωρευτικά δεδομένα για καλύτερη αναγνωσιμότητα. Το σύνολο, ωστόσο, των διαθέσιμων πληροφοριών έχει γνωστοποιηθεί στη Βουλγαρία και οι προτάσεις που περιλαμβάνονται στο παρόν κεφάλαιο έχουν συζητηθεί με τις βουλγαρικές αρχές.

[21] Οι ενέργειες που προτείνονται στο πλαίσιο της δικαστικής μεταρρύθμισης (στόχος αναφοράς 3) και ειδικότερα στο πλαίσιο του νομικού πλαισίου για το δικαστικό σώμα (στόχοι αναφοράς 1 και 2) είναι αναλυτικές και αξιόπιστες. Αντιθέτως, το σχέδιο δράσης για τους στόχους αναφοράς 4, 5 και 6 στερείται συγκεκριμένων στόχων και έγκυρων δεικτών απόδοσης. Τα προτεινόμενα μέτρα (όπως, π.χ., εκστρατείες ευαισθητοποίησης του κοινού, κτλ.) δεν εκφράζουν το επίπεδο δέσμευσης που είναι αναγκαίο για την αντιμετώπιση των επίμαχων θεμάτων. Δεν κατορθώνουν επίσης να ορίζουν το αναγκαίο λειτουργικό πλαίσιο που θα τα διέπει. Για παράδειγμα, το μέτρο 1.4 στον στόχο αναφοράς 5 αναφέρει ετήσιες έρευνες σε καίριους μεθοριακούς σταθμούς μεταξύ επιβατών και οδηγών φορτηγών σχετικά με τη συμπεριφορά των συνοριακών υπαλλήλων στον τομέα της διαφθοράς. Για να παρακολουθείται πιο επισταμένως η πρόοδος, οι έρευνες αυτές θα μπορούσαν να πραγματοποιούνται κάθε μήνα ή κάθε τρίμηνο στους πλέον ευαίσθητους συνοριακούς σταθμούς . Θα μπορούσαν να διενεργούνται από κοινού με ένα ανεξάρτητο οργανισμό. Οι έρευνες θα μπορούσαν επίσης να συνδεθούν με ένα επιχειρησιακό σχέδιο δράσης όσον αφορά τους συγκεκριμένους συνοριακούς σταθμούς καθορίζοντας μια λεπτομερή ημερήσια διάταξη για τους ελέγχους, τις επιθεωρήσεις, την κατάρτιση, κτλ. Το εν λόγω επιχειρησιακό σχέδιο δράσης θα μπορούσε να βασίζεται σε ποιοτικά στοιχεία που να επιτρέπουν διεξοδική εκτίμηση του κινδύνου. Η συνεχής επικαιροποίηση του σχεδίου δράσης θα πρέπει να παρακολουθείται αυστηρά από ένα κεντρικό επιχειρησιακό συντονιστικό μηχανισμό.

[22] PHARE: Budgetary figures include Bulgarian national co-financing.

Bilateral Projects: Only larger bilateral projects are taken up in this list. In addition, various assistance missions, study visits and smaller activities have taken place.